เทศบัญญัติเทศบาลตำบลศาลเจ้าโรงทองเทศบัญญัติเทศบาลตำบลศาลเจ้าโรงทองเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลศาลเจ้าโรงทองอำเภอวิเศษชัยชาญจังหวัดอ่างทองพ.ศ.๒๕๕๐ อาศัยอำนาจตามความในมาตรา ๙ วรรคสอง และมาตรา ๑๐(๒) แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๔๓ และมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งได้แก้ไขเพิ่มเติมโดยพระราชบัญญัติเทศบาล (ฉบับที่๕) พ.ศ. ๒๕๑๐ เทศบาลตำบลศาลเจ้าโรงทอง โดยความเห็นชอบของสภาเทศบาลตำบลศาลเจ้าโรงทองผู้ว่าราชการจังหวัดอ่างทอง คณะกรรมการควบคุมอาคารและโดยรับอนุมัติจากรัฐมนตรีว่าการกระทรวงมหาดไทย จึงออกเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลศาลเจ้าโรงทองกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาล ตำบลศาลเจ้าโรงทอง อำเภอวิเศษชัยชาญ จังหวัดอ่างทองพ.ศ. ๒๕๕๐ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ นอกจากที่บัญญัติไว้ในเทศบัญญัตินี้แล้วการก่อสร้าง ดัดแปลงหรือเปลี่ยนการใช้อาคารในพื้นที่ที่กำหนดในเทศบัญญัตินี้ยังคงต้องปฏิบัติตามบทบัญญัติแห่งกฎกระทรวงตามกฎหมายว่าด้วยการควบคุมอาคารด้วยข้อ ๔ ในเทศบัญญัตินี้เขตเพลิงไหม้ หมายความว่าเขตเพลิงไหม้ตามประกาศกระทรวงมหาดไทย เรื่องให้บังคับแผนผังปรับปรุงเขตเพลิงไหม้ในท้องที่ตำบลศาลเจ้าโรงทอง อำเภอวิเศษชัยชาญ จังหวัดอ่างทองแปลงที่ดิน หมายความว่าแปลงที่ดินที่ขออนุญาตปลูกสร้างอาคารอาคารเพื่อนันทนาการ หมายความว่าอาคารที่ใช้สำหรับทำกิจกรรมในยามว่างเพื่อให้เกิดความสนุกสนานเพลิดเพลินและผ่อนคลายความตึงเครียดโดยไม่รวมถึงอาคารโรงมหรสพองค์ประกอบและส่วนประดับทางสถาปัตยกรรมหมายความว่า อุปกรณ์หรือสิ่งก่อสร้างที่เป็นส่วนหนึ่งของอาคารเกี่ยวข้องกับการประดับตกแต่งอาคาร และหมายรวมถึง ประตู ราวระเบียงกันสาดช่องแสงและช่องลมเหนือประตูหรือหน้าต่างบ้านเดี่ยว หมายความว่าอาคารที่ใช้เป็นที่พักอาศัยสำหรับครัวเรือนเดี่ยวเป็นอาคารเดี่ยวมีที่ถอยร่นระหว่างรั้ว หรือแนวเขตที่ดินกับตัวอาคารอาคารเดี่ยว หมายความว่าอาคารหรือส่วนหนึ่งส่วนใดของอาคารที่ใช้เพื่อการพักอาศัย หรือพาณิชย์ที่บริเวณที่ ๑ หมายความว่าพื้นที่บริเวณที่กำหนดให้เป็นพื้นที่พัฒนาได้ตามแนวทางการอนุรักษ์ให้เป็นย่านการใช้อาคารประเภทพาณิชยกรรมและอยู่อาศัยกึ่งพาณิชยกรรมดังต่อไปนี้ทิศเหนือ จดเส้นขนานระยะ ๒๕ เมตรกับศูนย์กลางถนนแขวงเมืองวิเศษ ๑ทิศตะวันออก จดเส้นขนานระยะ ๒๕ เมตร กับศูนย์กลางถนนแขวงเมืองวิเศษ๓ศูนย์กลางถนนแขวงเมืองวิเศษ ๑ เส้นขนานระยะ ๒๐ เมตร กับถนนแขวงเมืองวิเศษ ๑/๑เส้นขนานระยะ ๘๐ เมตร กับศูนย์กลางถนนสาธารณะไม่ปรากฏชื่อ และเส้นขนานระยะ ๕๐ เมตรกับถนนแขวงเมืองวิเศษ ๑/๑ทิศใต้ จดเส้นขนานระยะ ๒๐ เมตรกับศูนย์กลางถนนไม่ปรากฏชื่อ เส้นขนานระยะ ๒๐ เมตร กับถนนแขวงเมืองวิเศษ ๑/๑เส้นขนานระยะ ๕๐ เมตร กับถนนสาธารณะไม่ปรากฏชื่อศูนย์กลางถนนแขวงเมืองวิเศษ ๑/๑ศูนย์กลางถนนแขวงเมืองวิเศษ ๑ ศูนย์กลางถนนแขวงเมืองวิเศษ ๑/๒ เส้นขนานระยะ ๓๐เมตร กับถนนแขวงเมืองวิเศษ ๑ เส้นขนานระยะ ๒๐ เมตร กับศูนย์กลางถนนศาลเจ้าและเส้นขนานระยะ ๙๐ เมตร กับศูนย์กลางถนนแขวงเมืองวิเศษ ๑ทิศตะวันตก จดเส้นขนานระยะ ๒๕ เมตร กับถนนศาลเจ้าเส้นขนานระยะ ๖๐ เมตร กับถนนสาธารณะไม่ปรากฏชื่อ และศูนย์กลางถนนศาลเจ้าทั้งนี้ยกเว้น บริเวณ ๒ บริเวณที่ ๓.๑และบริเวณที่ ๓.๒บริเวณที่ ๒ หมายความว่าพื้นที่บริเวณที่กำหนดให้เป็นพื้นที่ฟื้นฟูเพื่อการอนุรักษ์ให้เป็นย่านการใช้อาคารประเภทอยู่อาศัยกึ่งพาณิชยกรรมดังต่อไปนี้ทิศเหนือ จดศูนย์กลางถนนแขวงเมืองวิเศษ ๑ทิศตะวันออก จดศูนย์กลางถนนแขวงเมืองวิเศษ ๑/๑เส้นขนานระยะ ๕๐ เมตร กับถนนสาธารณะไม่ปรากฏชื่อ และเส้นขนานระยะ ๒๐ เมตรกับศูนย์กลางถนนแขวงเมืองวิเศษ ๑/๑ทิศใต้ จดศูนย์กลางถนนสาธารณะไม่ปรากฏชื่อ ๘.๕๐เมตร กับศูนย์กลางถนนศาลเจ้า ๑ เส้นขนานระยะ ๑๒ เมตรกับศูนย์กลางถนนสาธารณะไม่ปรากฏชื่อ และศูนย์กลางถนนศาลเจ้า ๑ทิศตะวันตก จดศูนย์กลางถนนศาลเจ้า เส้นขนานระยะ๙๐ เมตร กับศูนย์กลางถนนแขวงเมืองวิเศษ ๑ เส้นขนานระยะ ๒๐ เมตรกับศูนย์กลางถนนศาลเจ้า เส้นขนานระยะ ๓๐ เมตร กับถนนแขวงเมืองวิเศษ ๑และศูนย์กลางถนนแขวงเมืองวิเศษ ๑/๒บริเวณที่ ๓ หมายความว่าพื้นที่ที่กำหนดให้เป็นพื้นที่ควบคุมเพื่อการอนุรักษ์ทางประวัติศาสตร์และวัฒนธรรมท้องถิ่นให้เป็นย่านการใช้อาคารประเภทอยู่อาศัยดังต่อไปนี้(ก) บริเวณที่ ๓.๑ทิศเหนือ จดเส้นขนานระยะ ๒๐ เมตรกับศูนย์กลางถนนสาธารณะไม่ปรากฏชื่อทิศตะวันออก จดเส้นขนานระยะ ๕๐ เมตรกับถนนแขวงเมืองวิเศษ ๑/๑ทิศใต้ จดถนนสาธารณะไม่ปรากฏชื่อทิศตะวันตก จดเส้นขนานระยะ ๒๐ เมตรกับศูนย์กลางถนนแขวงเมืองวิเศษ ๑/๑(ข) บริเวณที่ ๓.๒ทิศเหนือ จดเส้นขนานระยะ ๙๐ เมตรกับศูนย์กลางถนนแขวงเมืองวิเศษ ๑ทิศตะวันออก จดศูนย์กลางถนนศาลเจ้าทิศใต้ จดศูนย์กลางถนนสาธารณะไม่ปรากฏชื่อทิศตะวันตก จดเส้นขนานระยะ ๒๕ เมตรกับศูนย์กลางถนนศาลเจ้าข้อ ๕ ภายในบริเวณที่ ๑ห้ามมิให้บุคคลใดก่อสร้างอาคารอื่นใด เว้นแต่(ก) อาคารที่ใช้เพื่อการพักอาศัย ประเภทบ้านเดี่ยวบ้านแฝด บ้านแถว ตึกแถว(ข)อาคารที่ใช้เพื่อการพักอาศัยกึ่งพาณิชยกรรมที่เป็นตึกแถว ประเภทร้านค้าขนาดย่อยที่เกี่ยวข้องกับการบริการชุมชนและบริการที่ส่งเสริมการท่องเที่ยว โดยพื้นที่รวมกันทุกชั้นไม่เกิน ๒๐๐ ตารางเมตร(ค)อาคารที่ใช้ประกอบพาณิชยกรรมที่เป็นอาคารเดี่ยว ตึกแถว ประกอบกิจการประเภทร้านค้า และบริการที่ส่งเสริมการท่องเที่ยวโดยพื้นที่รวมกันภายในหลังเดียวกันทุกชั้นไม่เกิน ๖๐๐ ตารางเมตร(ง) อาคารเพื่อนันทนาการ(จ)โรงแรมตามกฎหมายว่าด้วยโรงแรมที่มีจำนวนห้องพักไม่เกิน ๔๐ ห้อง(ฉ) อาคารที่ทำการของทางราชการหรืออาคารที่ใช้เพื่อเป็นสาธารณูปโภคและสาธารณูปการที่มิใช่โรงกำจัดขยะมูลฝอยหรือบริเวณกำจัดน้ำเสียรวม และมีพื้นที่รวมกันทุกชั้นภายในหลังเดียวกัน ไม่เกิน๒๐๐ ตารางเมตร(ช) โรงงานจำพวกที่ ๑ ในลำดับที่ ๒ (๘) ๒ (๙) ๒(๑๑) ๔ (๗) ๑๐ (๑) ๑๐ (๒) ๑๐ (๓) ๑๑ (๑) ๑๑ (๗) ๑๒ (๕) ๑๒ (๖) ๑๒ (๗) ๑๒ (๘) ๑๒(๑๐) ๑๒ (๑๑) ๑๓ (๗) ๑๓ (๘) ๒๐ (๑) ๒๐ (๔) ๒๓ (๑) ๒๓ (๓) ๒๓ (๔) ๒๔ ๒๕ ๒๖ ๒๘ (๑)๒๘ (๒) ๓๓ ๓๕ ๓๖ (๓) ๔๑ (๑) ๔๗ (๓) ๔๗ (๔) ๖๙ ๗๐ ๗๑ ๗๒ ๘๒ ๘๓ ๘๔ (๑) ๘๔ (๒) ๘๔ (๓)๘๕ ๘๖ ๘๗ ๙๑ (๑) ๙๓ ๙๔ ๙๖ และ ๙๘ ตามกฎหมายว่าด้วยโรงงาน(ซ) หอเก็บน้ำ(ฌ) ป้ายชื่อถนน ตรอก ซอย ป้ายของทางราชการป้ายตามกฎหมายว่าด้วยการเลือกตั้ง ป้าย เครื่องหมายหรือสัญลักษณ์ของสถานประกอบการและป้ายชื่อหมู่บ้าน ที่มีพื้นที่รวมกันไม่เกิน ๑.๐๐ ตารางเมตรทั้งนี้อาคารตาม (ก) ถึง (ซ)ให้เป็นไปตามเงื่อนไขดังต่อไปนี้(๑) ความสูงอาคารไม่เกิน ๑๒.๐๐ เมตรและห้ามมิให้มีดาดฟ้า(๒)รูปทรงหลังคาของอาคารเป็นหลังคาทรงจั่วหรือปั้นหยาข้อ ๖ ภายในบริเวณที่ ๒ห้ามมิให้บุคคลใดก่อสร้างอาคารอื่นใด เว้นแต่(ก) อาคารที่ใช้เพื่อการพักอาศัย ประเภทตึกแถว(ข)อาคารที่ใช้เพื่อการพักอาศัยกึ่งพาณิชยกรรมที่เป็น ตึกแถวประเภทร้านค้าขนาดย่อยที่เกี่ยวข้องกับการบริการชุมชนและบริการที่ส่งเสริมการท่องเที่ยว โดยพื้นที่ประกอบการพาณิชย์รวมกันไม่เกิน ๖๐ตารางเมตร ทั้งนี้ไม่รวมถึงร้านขายเครื่องดื่มแอลกอฮอล์ที่มีที่นั่งสำหรับลูกค้า(ค) อาคารที่ใช้ประกอบพาณิชยกรรมที่เป็นอาคารเดี่ยว ตึกแถว ประกอบกิจการประเภทร้านค้า และบริการที่ส่งเสริมการท่องเที่ยวโดยพื้นที่รวมกันทุกชั้นภายในหลังเดียวกัน ไม่เกิน ๓๐๐ ตารางเมตร ทั้งนี้ไม่รวมถึงร้านขายเครื่องดื่มแอลกอฮอล์ที่มีที่นั่งสำหรับลูกค้า(ง) อาคารเพื่อนันทนาการ(จ) ป้ายชื่อถนน ตรอก ซอย ป้ายของทางราชการป้ายตามกฎหมายว่าด้วยการเลือกตั้งป้ายเครื่องหมายหรือสัญลักษณ์ของสถานประกอบการและป้ายชื่อหมู่บ้าน ที่มีพื้นที่รวมกันไม่เกิน ๑.๐๐ ตารางเมตรทั้งนี้อาคารตาม (ก) (ข) และ (ค)ให้เป็นไปตามเงื่อนไขดังต่อไปนี้(๑)ตึกแถวแต่ละคูหาต้องมีความกว้างโดยวัดระยะตั้งฉากจากแนวศูนย์กลางของเสาด้านหนึ่งไปยังแนวศูนย์กลางของเสาอีกด้านหนึ่งไม่น้อยกว่าขนาดของอาคารบนแปลงที่ดินเดิมก่อนเพลิงไหม้เมื่อวันที่ ๖ ธันวาคม พ.ศ. ๒๕๔๘(๒)ตึกแถวสร้างต่อเนื่องเป็นแถวเดียวกันได้ไม่เกิน ๒๒ คูหาต้องมีที่ว่างระหว่างแถวด้านข้างของห้องแถวหรือตึกแถวนั้นกว้างไม่น้อยกว่า ๒.๕๐เมตร เป็นช่องตลอดความลึกของห้องแถว หรือตึกแถวเพื่อเชื่อมกับที่ว่างด้านหลังอาคาร(๓) ความสูงอาคารไม่เกิน ๘.๐๐ เมตรและห้ามมิให้มีดาดฟ้า(๔)รูปทรงหลังคาของอาคารเป็นหลังคาทรงจั่วหรือปั้นหยา(๕) อาคารที่สร้างอยู่ริมทางสาธารณะต้องมีระเบียงชั้นสองยื่นออกมาด้านหน้าอาคาร หรือมีกันสาดคลุมทางเดินด้านหน้าอาคาร(๖) องค์ประกอบและส่วนประดับทางสถาปัตยกรรมกำหนดให้มีรูปแบบที่เหมาะสมกลมกลืนกับอาคารเก่าที่เป็นเอกลักษณ์พื้นถิ่นและคงเหลืออยู่ในบริเวณนี้ในกรณีที่มีระเบียงยื่นออกมาจากตัวอาคาร วัสดุที่ใช้ต้องเป็นวัสดุทนไฟเป็นส่วนใหญ่ห้ามมิให้ใช้วัสดุซึ่งมีพื้นผิวมันวาว(๗)ห้องนอนภายในอาคารให้มีความกว้างด้านแคบที่สุดไม่น้อยกว่า ๒.๕๐ เมตรและมีพื้นที่ไม่น้อยกว่า ๕.๐๐ ตารางเมตร(๘)ตึกแถวต้องมีที่ว่างด้านหลังอาคารกว้างไม่น้อยกว่า ๑.๐๐ เมตร เพื่อใช้ติดต่อถึงกันโดยมิให้มีส่วนใดของอาคารยื่นล้ำเข้าไปในพื้นที่ดังกล่าว สำหรับแนวผนังอาคารตั้งแต่ชั้น๒ ขึ้นไป ให้ร่นแนวผนังด้านหลังของอาคารห่างจากเขตที่ดินอย่างน้อย ๒.๐๐ เมตร(๙)ตึกแถวให้ถอยร่นแนวผนังด้านหน้าของอาคารห่างจากเขตที่ดิน ๑.๒๐ เมตร(๑๐) ตึกแถวที่มีระเบียงด้านหน้าอาคารต้องมีส่วนต่ำสุดของระเบียงสูงจากระดับทางเท้าไม่น้อยกว่า ๒.๗๐ เมตรในกรณีที่มีกันสาดด้านหน้าอาคารต้องมีส่วนต่ำสุดของกันสาดสูงจากระดับทางเท้าไม่น้อยกว่า๒.๓๐ เมตร(๑๑) ตึกแถวที่มีด้านข้างใกล้เขตที่ดินของผู้อื่นให้สามารถก่อสร้างชิดเขตที่ดินของผู้อื่นได้ โดยต้องได้รับความยินยอมเป็นหนังสือจากเจ้าของที่ดินข้างเคียงด้านนั้นด้วยข้อ ๗ ภายในบริเวณที่ ๓ห้ามมิให้บุคคลใดก่อสร้างอาคารอื่นใด เว้นแต่(ก) อาคารที่ใช้เพื่อการพักอาศัยประเภทบ้านเดี่ยวบ้านแฝด บ้านแถว(ข)อาคารที่ใช้เพื่อการพักอาศัยกึ่งพาณิชยกรรมประเภทอาคารเดี่ยว ตึกแถว ประกอบกิจการประเภทร้านค้าปลีกและบริการที่ส่งเสริมการท่องเที่ยวโดยพื้นที่รวมกันทุกชั้นภายในหลังเดียวกันไม่เกิน ๒๐๐ ตารางเมตรทั้งนี้ไม่รวมถึงร้านขายเครื่องดื่มแอลกอฮอล์ที่มีที่นั่งสำหรับลูกค้า(ค) อาคารเพื่อนันทนาการซุ้มขายอาหารที่ไม่มีเครื่องดื่มแอลกอฮอล์ ศาลา(ง) อาคารที่ทำการของทางราชการหรืออาคารที่ใช้เพื่อเป็นสาธารณูปโภคและสาธารณูปการที่มิใช่โรงกำจัดขยะมูลฝอยหรือบริเวณกำจัดน้ำเสียรวม โดยพื้นที่อาคารรวมกันทุกชั้นภายในหลังเดียวกัน ไม่เกิน๒๐๐ ตารางเมตร(จ) หอเก็บน้ำ(ฉ) ป้ายชื่อถนน ตรอก ซอย ป้ายของทางราชการป้ายตามกฎหมายว่าด้วยการเลือกตั้งป้ายเครื่องหมายหรือสัญลักษณ์ของสถานประกอบการและป้ายชื่อหมู่บ้าน ที่มีพื้นที่รวมกันไม่เกิน ๑.๐๐ ตารางเมตรทั้งนี้อาคารตาม (ก) ถึง (จ)ให้เป็นไปตามเงื่อนไข ดังต่อไปนี้(๑) ความสูงอาคารไม่เกิน ๖.๐๐ เมตรและห้ามมิให้มีดาดฟ้า(๒)รูปทรงหลังคาของอาคารเป็นหลังคาทรงจั่วหรือปั้นหยา(๓)อาคารที่สร้างอยู่ริมทางสาธารณะต้องมีระเบียงชั้นสองยื่นออกมาด้านหน้าอาคารหรือมีกันสาดคลุมทางเดินด้านหน้าอาคาร(๔) องค์ประกอบและส่วนประดับทางสถาปัตยกรรมกำหนดให้มีรูปแบบที่เหมาะสมกลมกลืนกับอาคารเก่าที่เป็นเอกลักษณ์พื้นถิ่นและคงเหลืออยู่ในบริเวณในกรณีที่มีระเบียงยื่นออกมาจากตัวอาคาร วัสดุที่ใช้ทำราวกันตกต้องเป็นวัสดุทนไฟและผิวตกแต่งประดับด้วยไม้ข้อ ๘ ภายในบริเวณพื้นที่ที่กำหนดตามข้อ ๔ให้เป็นไปตามเงื่อนไขต่อไปนี้(๑) ห้ามมิให้กระทำการใดๆ อันเป็นการเปลี่ยนแปลงรูปแบบหรือลักษณะภายนอกทางสถาปัตยกรรมของอาคารหรือสิ่งก่อสร้างที่เกี่ยวข้องกับศาสนาและความเชื่อชุมชนเว้นแต่มีความจำเป็นต้องซ่อมแซมเมื่อเกิดความเสียหายโดยต้องสร้างหรือซ่อมแซมให้เหมือนหรือคล้ายของเดิมมากที่สุด(๒) การวัดความสูงของอาคารให้วัดจากระดับพื้นดินที่ก่อสร้างอาคารถึงยอดผนังของชั้นสูงสุดของอาคารข้อ ๙ ภายในบริเวณพื้นที่ที่กำหนดตามข้อ ๔ห้ามบุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ ๕ ข้อ ๖ และ ข้อ๗ข้อ ๑๐ อาคารที่มีอยู่แล้วในพื้นที่ที่กำหนดตามข้อ๔ก่อนวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะขัดต่อข้อ๕ ข้อ ๖ และข้อ ๗ข้อ ๑๑ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๒ ให้นายกเทศมนตรีตำบลศาลเจ้าโรงทองรักษาการตามเทศบัญญัตินี้ประกาศณ วันที่ ๓๑ พฤษภาคม พ.ศ. ๒๕๕๐วิชัยลิมป์วัฒนะชัยนายกเทศมนตรีตำบลศาลเจ้าโรงทอง[เอกสารแนบท้าย]๑.แผนที่ท้ายเทศบัญญัติเทศบาลตำบลศาลเจ้าโรงทอง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลศาลเจ้าโรงทอง อำเภอวิเศษชัยชาญ จังหวัดอ่างทองพ.ศ. 2550(ดูข้อมูลจากภาพกฎหมาย)หมายเหตุ:- หลักการและเหตุผล ในการประกาศใช้เทศบัญญัติฉบับนี้เนื่องจากพื้นที่บริเวณประสบอัคคีภัยในท้องที่ตำบลศาลเจ้าโรงทอง อำเภอวิเศษชัยชาญจังหวัดอ่างทองเป็นที่ตั้งชุมชนที่สำคัญทางการค้าของจังหวัดอ่างทองมาตั้งแต่รัชสมัยรัชกาลที่ ๕แห่งกรุงรัตนโกสินทร์ เป็นย่านการค้าและย่านที่อยู่อาศัยเก่าแก่ซึ่งได้รับอิทธิพลมาจากวัฒนธรรมชาวจีนที่เข้ามาตั้งถิ่นฐานอยู่อาศัยประกอบกับรูปแบบการก่อสร้างอาคารที่เป็นมาตั้งแต่อดีตซึ่งมีลักษณะเฉพาะถิ่นเป็นอาคารชั้นเดียวหรือสองชั้น รูปแบบทางสถาปัตยกรรมศิลปะจีนผสมศิลปะไทยภาคกลางอาคารสร้างบนแปลงที่ดินขนาดเล็ก หลังคาทรงจั่วหรือปั้นหยาประตูหน้าต่างด้านหน้าอาคารส่วนใหญ่เป็นบานลูกฟักไม้ชั้นล่างมีประตูด้านหน้าเป็นไม้บานเฟี้ยมหรือแผ่นไม้ถอดออกได้ส่วนใหญ่มีระเบียงลูกกรงไม้หรือกันสาดยื่นออกจากแนวพื้นชั้นสองของด้านหน้าอาคารองค์ประกอบและส่วนประดับด้านสถาปัตยกรรมส่วนใหญ่เป็นไม้และอาจแกะสลักหรือฉลุลายเป็นลวดลายหรือสัญลักษณ์ตามศิลปะแบบจีนผสมศิลปะไทยทำให้เกิดข้อจำกัดเรื่องขนาดแปลงที่ดินที่มีขนาดพื้นที่เล็กทั้งความกว้างและความลึกที่ทำให้ไม่สามารถก่อสร้างอาคารให้เป็นไปตามกฎกระทรวงฉบับที่ ๕๕ (พ.ศ. ๒๕๔๓) ออกความตามในพระราชบัญญัติควบคุมอาคาร พ.ศ. ๒๕๒๒นอกจากนั้นบริเวณต่อเนื่องกับเขตเพลิงไหม้ยังคงมีอาคารที่มีรูปลักษณ์สถาปัตยกรรมคล้ายคลึงกันแต่มีแนวโน้มการก่อสร้างอาคารสมัยใหม่เป็นอาคารขนาดใหญ่และสูงไม่สอดคล้องและกลมกลืนกับอาคารที่มีคุณค่า สถาปัตยกรรมศิลปกรรมและวัฒนธรรม ภายในชุมชนสมควรกำหนดมาตรการควบคุมรูปแบบอาคารบางชนิดหรือบางประเภทเพื่อการอนุรักษ์ชุมชนบริเวณประสบอัคคีภัยและบริเวณต่อเนื่องจึงจำเป็นต้องตราเทศบัญญัตินี้โสรศ/ผู้จัดทำ๑๕มิถุนายน ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๗๑ ง/หน้า ๓๖/๑๑ มิถุนายน ๒๕๕๐